Arrangørerne bag Idrætsmødet  har det seneste år håbet på og arbejdet for at kunne være en af de første store events, som kunne sparke samfundet og idrætten i gang igen efter coronakrisen allerede i sommer, men det kunne ikke lade sig gøre - til gengæld er Idrætsmødet her nu. Idrætsmødet i Aalborg fra i dag fredag 27. august til 1. september har i år skruet op på alle adrenalinknapper, så publikum er sikret et sus i maven - for første gang tilbydes nemlig de her vilde events, der kan give flaksende sommerfugle i de fleste maver. De fleste aktiviteter foregår ved havnefronten i Aalborg, Østre Havn, og den store aktivitetspark Vestre Fjordpark. -	Der er al mulig forskelligt idræt, man kan opleve, det er en stor buket af spændende idræt, siger Morten Arvidsson, der er koordinator fra Idrætsmødet. Han håber, at vejret holder tørt weekenden over, så mange nordjyder får lyst til at komme forbi og måske lade sig inspirere til at prøve en ny idrætsform. 800 til konference På idrætsmødet er der også rig mulighed for at debattere aktuelle problemstillinger fra idrætssektoren og lade sig inspirere på kryds og tværs af en lang række af Danmarks førende, idrætsledere, trænere, undervisere, forskere og eksperter. Mødet er delt op i fire dele: Et folkemøder, idrætsaktiviteter, en konference og et program for landets skoler. Der er allerede tilmeldt 800 deltagere til idrætskonferencen, der finder sted tirsdag og onsdag i Aalborg Kongres og Kulturcenter, og blandt emnerne, der her diskuteres, er, idrættens udfordringer. - Inden for foreningsidrætten oplever flere idrætsgrene, at man står og mangler ledere og trænere. Mange har måske mistet pusten efter corona, siger Morten Arvidsson, der er koordinator fra Idrætsmødet. Det er anden gang, at Aalborg Kommune i samarbejde med en lang række idrætsklubber, arrangerer Idrætsmødet, og målet er blandt andet at gøre mødet tilbagevendende. - Vi vil gerne have, så mange som muligt inden for idrætten mødes i Aalborg til en årlig tilbagevendende begivenhed. At Idrætsmødet er mødepladsen for idrætten, hvor man diskuterer, hvad der sker, inspirerer hinanden - og landspolitisk diskuterer, hvad det er, idrætten skal og kan,  siger Morten Arvidsson, der er koordinator fra Idrætsmødet. Kunsten med på Idrætsmøde I forbindelse med Idrætsmødet inviterer Kunsten til premiere på værket Bodies Full of Breath, som tager udgangspunkt i de to ekstremaktiviteter: Bridgejump fra Limfjordsbroen og Zipline fra Aalborgtårnet. Det nye kunstværk Bodies Full of Breath af Sophie Dupont tager afsæt i åndedrættet under ekstreme aktiviteter. Værket består af åndedrætssang og performance af Dupont selv og et videoværk, som hun har skabt under Idrætsmødets to ekstremaktiviteter: Bridgejump fra Limfjordsbroen og Zipline fra Aalborgtårnet. Værket omfatter videooptagelser af deltagere umiddelbart efter deres bedrift. Kunstneren spørger dem blandt andet, hvilken rolle åndedrættet spiller i de forberedende øjeblikke og i øjeblikket, hvor de kaster sig ud i deres præstation. - Det er altid en stor glæde at bidrage til byens store begivenheder. Arkitekturen, kunsten og kunstnerne er en prisme, hvorigennem vi kan se tingene på en ny måde, som åbner for spændende refleksioner. Uanset om man primært er idræts- eller kunstinteresseret, så venter der en stor oplevelse, siger Lasse Andersson, direktør på Kunsten. De redigerede optagelser fremvises med Duponts åndedrætssang og performance under ferniseringen helt eksklusivt på Kunsten d. 29. august. I 2019 deltog omkring 20.000. I år regner man med et endnu højere besøgstal.

Opsummering:
Der er flere end 200 aktiviteter at vælge mellem på årets udgave af Idrætsmødet, der fredag eftermiddag er i gang i Aalborg. Idrætsmødet fortsætter frem til onsdag.